CELEX: 62009CN0371
Language: et
Date: 2009-09-14 00:00:00
Title: Kohtuasi C-371/09: Eelotsusetaotlus, mille esitas High Court of Justice (England and Wales), Chancery Division (Ühendkuningriik) 14. septembril 2009 — Commissioners for Her Majesty's Revenue and Customs versus Isaac International Limited

7.11.2009   
            
            
               ET
            
            
               Euroopa Liidu Teataja
            
            
               C 267/50
            
         Eelotsusetaotlus, mille esitas High Court of Justice (England and Wales), Chancery Division (Ühendkuningriik) 14. septembril 2009 — Commissioners for Her Majesty's Revenue and Customs versus Isaac International Limited
   (Kohtuasi C-371/09)
   2009/C 267/84
   Kohtumenetluse keel: inglise.
   
      Eelotsusetaotluse esitanud kohus
   
   High Court of Justice (England and Wales), Chancery Division
   
      Põhikohtuasja pooled
   
   
      Kaebuse esitaja: Commissioners for Her Majesty’s Revenue and Customs
   
      Vastustaja: Isaac International Limited
   
      Eelotsuse küsimused
   
   
               1.
            
            
               Kui importija asukoht ja tegevuskoht on kahes liikmesriigis ning ta impordib kauba ühte liikmesriiki ning seejärel veab selle kohe teise liikmesriiki, siis kas sellistel asjaoludel nagu käesolevas kohtuasjas on komisjoni määruse 88/97 (1) artikli 14 punkti c kohaselt dumpinguvastasest tollimaksust vabastamiseks nõutava eesmärgipärase kasutamise loa puhul komisjoni määruse 2454/93 (2) artikli 292 lõike 3 kohaldamise seisukohalt hõlmatud rohkem kui ühe liikmesriigi toll?
            
         
               2.
            
            
               Kui importija ei ole hankinud komisjoni määruse 88/97 artikli 14 punktis c ette nähtud eesmärgipärase kasutamise kontrolli korra kohaldamiseks vajalikku luba, siis kas sellistel asjaoludel nagu käesolevas kohtuasjas võib siiski kohaldada dumpinguvastasest tollimaksust vabastamist vastavalt nõukogu määruse 2913/92 (3) artiklile 212a?
            
         
               3.
            
            
               Kui vastus teisele küsimusele on jaatav ja tuleb anda hinnang sellele, kas ettevõtja, kes on niisuguses olukorras nagu Isaac, on olnud ilmselt hooletu, siis:
               
                           a)
                        
                        
                           kas komisjoni määruse 88/97 artikli 14 punktis c ja komisjoni määruse 2454/93 artikli 292 lõikes 3 on piisavalt selgesti sätestatud, et ettevõtjat, kes ei ole Euroopa Liidu Teatajaga tutvudes kindlaks teinud, et ta ei saa kasutada kõnealust loa taotlemise lihtsustatud korda, sest hõlmatud on rohkem kui ühe liikmesriigi toll, tuleb pidada ilmselt hooletuks?
                        
                     
                           b)
                        
                        
                           teise võimalusena: kas ettevõtja on kohustatud — kui asjakohaseid sätteid tuleb pidada keerulisteks — paluma enne importimist selgitust maksuhaldurilt? Kas vastus sellele küsimusele oleks teistsugune, kui ettevõtja on subjektiivselt teinud eksliku järelduse, et asjakohased sätted on oma kohaldamisala poolest selged?
                        
                     
                           c)
                        
                        
                           kuidas määratleda sellise ettevõtja kogemust, kes on samasuguses olukorras nagu Isaac ja kelle põhitegevusala on jalgrattavaruosade import Hiinast ja kellel on viieliikmeline impordiga tegelev personal ja kellel on 16 kuu jooksul olnud 33 ühelaadset impordijuhtu? Täpsemalt, kas niisugust ettevõtjat tuleb pidada kogenuks?
                        
                     
                           d)
                        
                        
                           kas hinnangu andmisel sellele, kas ettevõtja, kes on sellises olukorras nagu Isaac, on toiminud ilmselt hooletult, on liikmesriigi maksuhalduril õigus tugineda niisugustele avaldatud õigusaktidele nagu Ühendkuningriigi tollitariifistik, mis on küll saadaval tasuta tutvumiseks teatavate maksuhalduri ametnike juures ja rahvaraamatukogudes, kuid on Internetis saadaval ainult aastase abonementtasu eest?
                        
                     
         
      (1)  Komisjoni 20. jaanuari 1997. aasta määrus (EÜ) nr 88/97 Hiina Rahvavabariigist pärit teatud jalgrattavaruosade impordi vabastamise kohta nõukogu määrusega (EMÜ) nr 2474/93 kehtestatud dumpinguvastase tollimaksu nõukogu määrusega (EÜ) nr 71/97 kehtestatud laiendamisest (EÜT L 17, lk 17; ELT eriväljanne 11/25, lk 158).
   
      (2)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljanne 02/06, lk 3).
   
      (3)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljanne 02/04, lk 307).